এ বিষয়ে জানতে চাইলে বস্ত্র ও পাট সচিব মো. ফয়জুর রহমান চৌধুরী জাগো নিউজকে বলেন, বাংলাদেশ টেক্সটাইল মিলস কর্পোরেশনের (বিটিএমসি) অধীন মিলগুলোর স্থাপনা অত্যন্ত জরাজীর্ণ এবং এর যন্ত্রপাতি অনেক পুরনো। মিলের বিশাল জমি বর্তমানে পরিত্যক্ত অবস্থায় আছে। পুরনো ও অকেজো এসব যন্ত্রপাতি অপসারণ করে আধুনিক স্থাপনাসহ নতুন যন্ত্রপাতি স্থাপনের মাধ্যমে মিলসমূহ চালু করা আবশ্যক। তাই মিলগুলো পিপিপি’র মাধ্যমে চালুর উদ্যোগ নেয়া হয়েছে।